ทำไม USDT พุ่งสูงในวันที่บิตคอยน์ร่วง ?
วันนี้ตลาดคริปโทเคอร์เรนซีร่วงหนัก แต่บิตคอยน์ใน Exchange ไทยกลับมีต้มยำกุ้งพรีเมียม (สูงกว่าเมืองนอกเมื่อเทียบกับอัตราแลกเปลี่ยน) และดันให้ Stablecoin เช่น USDT และ USDC เกิดพรีเมียมตาม  ช่วงเวลาหนึ่ง USDT มีมูลค่าขึ้นไปสูงถึง 38 บาท สูงกว่ามูลค่าดอลลาร์สหรัฐถึง 12% 
4 ธ.ค. 2564

วันนี้ตลาดคริปโทเคอร์เรนซีร่วงหนัก แต่บิตคอยน์ใน Exchange ไทยกลับมีต้มยำกุ้งพรีเมียม (สูงกว่าเมืองนอกเมื่อเทียบกับอัตราแลกเปลี่ยน) และดันให้ Stablecoin เช่น USDT และ USDC เกิดพรีเมียมตาม
ช่วงเวลาหนึ่ง USDT มีมูลค่าขึ้นไปสูงถึง 38 บาท สูงกว่ามูลค่าดอลลาร์สหรัฐถึง 12%
ทำไม USDT พุ่งสูงในวันที่บิตคอยน์ร่วง ?
คำตอบก็คือกลไก arbitrage ทำงาน
เพราะมีหลายคนที่มีบัญชีใน Exchange ไทย และ Exchange ต่างประเทศ และ สิ่งหนึ่งที่เชื่อมกันของ Exchange ไทย และ Exchange ต่างประเทศ นอกจากบิตคอยน์ ก็คือเหรียญ USDT
ดังนั้นคนที่เห็นโอกาสก็รีบซื้อเหรียญ USDT ในไทยเพื่อโอนเหรียญ USDT ไปต่างประเทศ หลังจากนั้นก็ขาย USDT เพื่อซื้อบิตคอยน์ในต่างประเทศ หลังจากนั้นก็โอนบิตคอยน์กลับเข้ามาขายในประเทศไทย นั่นเอง
กลไกนี้จะเกิดขึ้นวนไป จนกว่าพรีเมียมจะถูกปิดลง ซึ่งพรีเมียมเกิดขึ้นมาหลายครั้ง และส่วนใหญ่จะเกิดขึ้นในวันหยุดที่ธนาคารปิด เพราะจะโอนเงินไปต่างประเทศเพื่อซื้อบิตคอยน์แล้วโอนบิตคอยน์กลับมาขายในไทยได้ยาก
แล้วเคยสงสัยมั้ย ที่บอกกันว่า Stablecoin มัน stable สมชื่อหรือไม่ เรามาดูในรูปด้านล่างนี้กันว่า Stablecoin เหล่านี้ ผูกมูลค่าไว้กับสินทรัพย์อะไรบ้าง ?